Hoekom William en Kate NIE hul baba 'Diana' sal noem nie | SARIE
Hoekom William en Kate NIE hul baba ‘Diana’ sal noem nie	deur SARIE.com-span
Indien William en Kate se tweede baba ’n dogtertjie is, wat sal hulle haar noem? Die meeste wedders se geld is op die naam “Alice“, en kenners meen dit sal nie “Diana” wees nie, berig E!Online. Volgens CNN se koninklike kommentator, Victoria Arbiter, hoef die ongebore baba nie na ’n koninklike vernoem te word nie. Sy het ook verduidelik hoekom die hertog en hertogin van Cambridge nie hul pienkvoet Diana sal doop nie:
“Eerstens eer William gewoonlik eerder sy ma op private en persoonlike maniere. Tweedens sal hulle dit moontlik uit respek vir die koninklike familie vermy, asook oor al die media-aandag wat dit sal veroorsaak. En derdens het die naam Diana vir die publiek positiewe sowel as negatiewe konnotasies. Om ’n kind met dié kwessies te bemoei is nie regverdig nie. Hy [William] sal dit nie doen nie.”
Indien prins George se ouers nog ’n bulletjie verwelkom, is Victoria se geld op die naam Arthur.
Kate het voorheen bekend gemaak dat sy in middel of laat April sal kraam. Heelwat wedders glo dit sal die naweek van die 25ste en 26ste April gebeur.
Lees ook Die koninklike baba: 5 goed wat elke baby watcher móét weet
Beeldskoon, talentvol en sexy! Dié vyf blondines, uit die hart van Hollywood, is beslis van ons gunstelinge. Nes die kleur van jou hare ’n uitrusting kan komplimenteer, kan jou uitrusting jou haarkleur mooi beklemtoon. Vir blondines is daar 5 kleure wat …